Nhar is-Sibt kien ta'pjaċir għalija li nindirizza l-laqgha plenarja tal-Kunsilliera Lokali li tkun organizzata kull sena mill-Assoċjazzjoni tal-Kunsilli Lokali. Din is-sena din il-laqgħa saret fil-Lukanda Corinthia ġewwa Ħ'Attard. Osservajt illi fid- tal-Istrateġija Nazzjonali dwar l-adattament għall-Impatti tal-Klima l-Kunsilli Lokali la jissemmew u l-anqas jidher li hemm rwol maħsub għalihom. Meta nqiesu illi uħud mill-impatti tal-klima jolqtu direttament lill-lokalitajiet dan jistona. Ġibt l-eżempju tal-kapaċita tal-infrastruttura tat-toroq tagħna li tilqa' għal bidla fl-intensita' u l-frekwenza tax-xita. Xi ħaġa li naraw b'għajnejna ta' spiss, kull meta jkollna maltempata mhux tas-soltu kif kellna reċentement. Għad hawn awtoritajiet u kummissjonijiet maħtura mill-Gvern li m'humiex konxji biżżejjed tar-rwol importanti li għandhom il-Kunsilli Lokali. Din il-Kummissjoni dwar il-Klima hi waħda minnhom. F'Birżebbuġa per eżempju kellu jkun l-intervent tas-Segretarju Parlmentari Chris Said biex il-MEPA tieqaf min-negozjati li kienet għaddejja mal-Port Ħieles dwar il-kundizzjonijiet ta' permess ambjentali. Dan sar minħabba li dawn in-negozjati kienu għaddejjin mingħajr l-involviment tal-Kunsill Lokali ta' Birżebbuġa. Issa li l-Kunsill ġie involut in-negozjati bdew mill-ġdid u qed jiġu ndirizzati issues li qabel mhux neċessarjament li kienu qed jitqiesu bl-istess profondita'. Hemm iżda eżempji oħra li jixhdu illi mhux il-Kunsilli Lokali kollha huma impenjati bl-istess mod. Meta l–MEPA ħarget il- permess għall-inċineratur tal-biċċerija il-Kunsilli Lokali tal-Marsa u r-Raħal Ġdid ġew mogħtija id-dritt li a spejjes tal-Wasteserve jistabilixxu sistema alternattva għall-monitoraġġ tal-arja fl-inħawi, kif ukoll d-dritt l jqabbdu espert li jgħinhom biex jifhmu l-informazzjoni li tkun ippubblikata dwar l-emissjonijiet. Il-parti relevanti tal-permess fil-fatt tgħid hekk : Huwa ċar mill-kritika li ssir għall-operazzjoni ta' dan l-inċineratur illi dawn iż-żewġ Kunsilli Lokali għadhom m'humiex konxji minn dan id-dritt li għandhom u s'issa jidher li m'għamlux użu minnu. Jidher illi hemm bżonn illi l-Assoċjazzjoni tal-Kunsilli Lokali tgħin lil dawn il-Kunsilli Lokali u oħrajn bħalhom biex jiżviluppaw il-kapaċita tagħhom biex ikunu jistgħu jkunu ta' servizz aħjar.